Ähtärin eläinpuisto
Eläinpuisto syntyi Ähtärin kunnanjohtaja Väinö Jaakolan aloitteesta, ja se on elävöittänyt pienen syrjäisen kunnan taloutta. Ähtärin eläinpuisto avattiin 17. kesäkuuta 1973. Puiston ensimmäinen eläin oli Köpi-niminen hirvi. Pari vuotta myöhemmin saapuivat sudet ja ilvekset.
Constance Ullner
Ullner oli keskeinen henkilö vuonna 1874 perustetun Helsingin eläinsuojeluyhdistyksen toiminnassa ja hän toimi yhdistyksen puheenjohtajana 1916–1926. Ullner edusti yhdistystä vuonna 1900 pidetyssä "13. Kansainvälisessä eläinsuojelukongressissa" Pariisissa ja hänen aloitteestaan Suomessa alettiin viettää vuodesta 1909 lähtien eläinten päivää joka vuosi 4. lokakuuta. Ullner oli myös Eläinsuojelulehden toimittajana vuodesta 1894 alkaen.